Ľubietovský Vepor

Ľubietovský Vepor je národná prírodná rezervácia v katastri Ľubietovej, v okrese Banská Bystrica. Je súčasťou CHKO Poľana. Polohopis Národná prírodná rezervácia sa nachádza na vrchnej časti Vepra (1 277,2 m n. m.) a Hrbu (1 254,7 m n. m.), od nadmorskej výšky približne 1000 až po vrchol Vepra., približne 7,7 km juhovýchodne vzdušnou čiarou od stredu Ľubietovej Prírodná rezervácia Rozloha rezervácie je 2 368 793 m², ochranné pásmo nie je stanovené. Ochranný stupeň je číslo 5. Pamiatka bola vyhlásená v roku 1967, v roku 2003 bola naposledy novelizovaná Krajským úradom v Banskej Bystrici Všeobecne záväznou vyhláškou č. 7/2003 z 31. marca 2003 s účinnosť od 1. júla 2003. Účelom ochrany sú „vrcholové spoločenstvá jedľových bučín masívu Ľubietovského Vepra v rozsiahlej oblasti smrekových monokultúr a v území ovplyvňovanom poľnohospodárstvom. NPR predstavuje jedno z najväčších jadier Biosférickej rezervácie Poľana.“ Chránený areál spravuje Štátna ochrana prírody stredisko CHKO Poľana, ktorého je súčasťou. Prístup Prístup je možný modrou a následne červenou značkou z Ľubietovej. Referencie Externé odkazy Ľubietovský Vepor v Zozname osobitne chránených častí prírody SR Poloha na turistickej mape